# C:\Users\aipavirt\AppData\Local\Microsoft\Windows\Temporary Internet Files\Content.IE5\81HSNCB1\MC900232746[1].wmfKirjoitetaan!

 KUUTIO

*Kuutiointi* on Yhdysvalloissa kehitetty Aristoteleen retoriikkaa käyttävä kirjoitusharjoitus, jonka avulla kirjoittaja voi rikastuttaa ilmaisuaan (Lonka ym. 2006, Linnakylä ym. 1988). Tässä tehtävässä kuvaillaan paljon. Kuutiopeli sopii useimmiten käytettäväksi silloin, kun kirjoitetaan henkilöstä tai esineistä. Kun kirjoitetaan asioista, kaikkea ei voi käsitellä kuutiopelillä.

1. **Valitse yksi konkreettinen asia, josta kirjoitat (konkreettinen asia voi olla helpompi)**
2. **Lue kuution kuusi sivua. Tarkoitus on kirjoittaa joka kohdasta neljä minuuttia.**
3. **Valitkaa ryhmästä yksi, joka katsoo aikaa.**
4. **Ota tyhjä paperi ja aloita kohdasta yksi.**

## Kuution kuusi sivua:

Kuvaile! Tarkastele SITÄ tarkasti ja läheltä. Kuvaa, mitä näet: värit, muodot, koot, hajut, maut, yksityiskohdat.

1. Vertaile! Minkä kanssa Se on samankaltainen? Mikä on erilainen kuin SE? Mihin SITÄ voi verrata?
2. Yhdistele! Mikä saa sinut ajattelemaan SITÄ? Mitä tulee mieleesi, kun ajattelet SITÄ? Voit liittää sen samankaltaisiin tai erilaisiin asioihin, esineisiin, ihmisiin, paikkoihin tai aikoihin. Anna ajatuksesi kulkea ja kirjoita asioista, jotka tulevat mieleesi. Mistä SE sinua muistuttaa? Mitä paikkoja, keitä ihmisiä, millaisia tunnelmia SE tuo mieleesi?
3. Analysoi! Kerro, miten SE on tehty. Sinun ei tarvitse tietää sitä, vaan voit kuvitella, miten SE on tehty.
4. Sovella! Selosta, miten SITÄ voi käyttää, mitä SILLÄ voi tehdä. Mihin SE kelpaa? Kuka SITÄ tarvitsee?
5. Esitä väitteitä puolesta tai vastaan! Kannata tai vastusta sitä! Käytä kaikenlaisia syitä ja väitteitä – järkeviä, hullunkurisia tai mitä tahansa niiden väliltä.

Kun olet kirjoittanut kaikista kuudesta näkökulmasta, lue tekstisi. Jos jokin näkökulma tarjoaa kiinnostavia seikkoja, olet mahdollisesti löytänyt näkökulmasi.